廣彩後嚟仲擴展咗去嶺南嘅其他大城市，例如香港就喺1930年代開始學廣州噉搞廣彩。香港人開咗好幾間廠整廣彩，啲成品仲出口去到美國、西歐國家、南美、東南亞、大溪地、同馬達加斯加呢啲地方。喺1970年代，美國唔俾佢自己國家再入口啲有鉛同鎘嘅瓷器，而廣彩要用得攝氏800度嘅低溫去燒製，唔夠熱－冇辦法清走嗮廣彩瓷器入面嘅鉛同鎘，搞到成個香港廣彩業大受打擊。